14/08/2014 | Administración LocalMunicipal
Santiago de Compostela
Secretaría Xeral
Publicación de 2 anuncios: acordo da Xunta de Goberno sobre delegación de competencias e delegación en concelleira da Área de Desenvolvemento Urbano e Sostible

ANUNCIO A Xunta de Goberno da cidade de Santiago de Compostela, na sesión extraordinaria-urxente que tivo lugar o día 11 de xullo de 2014 adoptou o seguinte acordo: “3.–Proposta da Alcaldía relativa a delegación de competencias da Xunta de Goberno. Consonte coa proposta da Alcaldía, de data 10 de xullo de 2014, emitida ao abeiro do disposto no artigo 127.2 da Lei 7/85, do 2 de abril, Reguladora das bases de réxime local, a Xunta de Goberno da cidade de Santiago de Compostela acorda: DELEGAR as seguintes competencias nos concelleiros/as que se relacionan: 1.–A competencia de autorizar e dispoñer gastos, no marco das bases de execución do orzamento, corresponderán ao concelleiro delegado de Facenda, previa proposta vinculante dos seguintes concelleiros nas materias propias da súa delegación: – DONA REYES LEIS RODRÍGUEZ, DELEGADA DA ÁREA DE ECONOMÍA. – DON RAMÓN QUIROGA LIMIA, DELEGADO DA ÁREA DE FACENDA. – DON MANUEL MARTÍNEZ VARELA, DELEGADO DA ÁREA DE RÉXIME INTERIOR E ADMINISTRACIÓN PÚBLICA. – DONA TERESA GUTIÉRREZ LÓPEZ, DELEGADA DA ÁREA DE DESENVOLVEMENTO URBANO E SOSTIBLE. – DON LUÍS MEIJIDE RODRÍGUEZ, CONCELLEIRO DELEGADO DO Servizo de Obras e Proxectos. – DON ALEJANDRO SÁNCHEZ-BRUNETE VARELA, DELEGADO DA ÁREA DE SEGURIDADE E MOBILIDADE. – DONA MARÍA JOSÉ CORRAL LÓPEZ, DELEGADA DA ÁREA DE SERVIZOS SOCIAIS. – DON JOSÉ MARÍA ROSENDE RICO, DELEGADO DA ÁREA DE MEDIO RURAL E RELACIÓNS VECIÑAIS. – DONA MARÍA ÁNGELES ANTÓN VILASÁNCHEZ, DELEGADA DA ÁREA DE CULTURA E PATRIMONIO. – DON ÁNGEL CURRÁS FERNÁNDEZ, DELEGADO DA ÁREA DE RELACIÓNS INSTITUCIONAIS.2.–A competencia sinalada no artigo 127.1. e) da Lei 7/85, do 2 de abril, Reguladora das bases de réxime local, na concelleira delegada da Área de Desenvolvemento Urbano e Sostible, coa excepción do outorgamento das licenzas de obras maiores. – A competencia sinalada na Disposición Adicional Segunda do Real Decreto Lexislativo 3/2011, de 14 de novembro, polo que se aproba o texto refundido da Lei de contratos do sector publico, no que respecta a concesións e autorizacións para o aproveitamento especial dos bens de dominio público así como o seu uso privativo, cando a ocupación se efectúe unicamente con instalacións desmontables ou bens mobles e cunha duración ou uso non superior a un ano, nos concelleiros delegados de Desenvolvemento Urbano e Sostible e de Seguridade e Mobilidade, nas materias correspondentes as súas respectivas áreas de actividade e responsabilidade. E, así mesmo, na concelleira delegada da Área de Desenvolvemento urbano e sostible: – A competencia sancionadora en materia de infraccións que se cometan contra a Ordenanza reguladora das terrazas e quioscos de hostalería. – A competencia sancionadora en materia de infraccións que se cometan contra a Ordenanza reguladora da publicidade e rotulación. – A competencia no que respecta ás autorizacións e cesión de uso de bens municipais outorgadas en precario nas materias correspondentes a súa respectiva área de actividade e responsabilidade, así como a competencia para formular solicitudes de cesións de bens a favor do Concello. – De acordo co artigo 127.1. l) a competencia sancionadora en materia de infraccións da normativa de protección contra o ruído e contra a contaminación acústica, así como as infraccións que se cometan contra a Ordenanza xeral municipal, reguladora da emisión e recepción de ruídos, vibracións e condicións dos locais ou normativa que a complemente ou substitúa. – A concesión de licenzas e autorizacións en materia do cemiterio municipal de Boisaca. – O outorgamento de licenzas para a tenza de animais potencialmente perigosos.3.–No concelleiro delegado da Área de Facenda, a competencia sinalada na letra g) do artigo 127.1 da Lei 7/85, do 2 de abril, Reguladora das bases de réxime local, no relativo ao desenvolvemento da xestión económica, incluíndose entre outras as que se indican de seguido: – O recoñecemento dos dereitos xenerados no desenvolvemento da xestión económica. – A xestión dos ingresos municipais que inclúe: a) Aprobación de liquidacións e recibos, tanto de ingresos públicos como de dereito privado. b) A súa anulación. c) A resolución dos recursos que se presenten contra os mesmos. d) A concesión de aprazamentos e fraccionamentos. e) A resolución das peticións de suspensión dos procedementos de cobro. f) A aprobación das devolucións de ingresos indebidos. g) Os restantes actos en materia de xestión, liquidación, inspección e recadación municipal que non sexan competencia doutros órganos. – A cancelación de Avais e Fianzas, dentro do ámbito da súa competencia.4.–No concelleiro delegado da Área de Réxime Interior e Administración Pública as seguintes competencias: – Nomeamento de persoal funcionario e laboral e o seu cese. – A aprobación das bases de convocatoria de selección e provisión de postos de traballo do persoal funcionario e laboral. – A declaración das situacións administrativas do persoal funcionario e laboral. – As competencias relativas á xestión de persoal que se conteñen nas letras g) e h) do artigo 127.1 da Lei 7/85, do 2 de abril, Reguladora das bases de réxime local, con excepción de: – A aprobación da relación de postos de traballo, das retribucións do Persoal, da oferta de emprego público, da determinación do número e do réxime do Persoal eventual e da separación do servizo dos funcionarios. – A aprobación da realización de horas extraordinarias estruturais e as gratificacións por servizos extraordinarios efectuados fóra da xornada de traballo. – A distribución individualizada do complemento de produtividade.5.–No concelleiro delegado da Área de Réxime Interior e Administración Pública, con competencias, entre outras, en Contratación, o requirimento ao licitador que teña presentada a oferta económica máis vantaxosa (ou ao licitador seguinte no caso de incumprimento do requirimento sinalado), para que dentro do prazo que se estableza legalmente, presente a documentación á que se fai referencia na lexislación de contratos do sector público.6.–No concelleiro delegado da Área de Seguridade e Mobilidade, a concesión de licenzas e autorizacións relativas a transporte público, dentro da xestión ordinaria do departamento, no seu ámbito de competencia. A delegación de competencias comprenderá as facultades de resolver os recursos de reposición contra os actos ditados polo órgano delegado. Todas estas delegacións enténdense efectuadas, salvo que por lexislación específica as competencias delegadas estean atribuídas a outro órgano municipal. Nas notificacións das resolucións que diten os respectivos concelleiros delegados, farase constar esta circunstancia, de conformidade co que dispón o artigo 13.4 da Lei 30/92, de réxime xurídico das administracións públicas e do procedemento administrativo común (LRXAP e PAC). Esta delegación terá efectos dende a data de adopción do acordo correspondente.” Santiago de Compostela, 24 de xullo de 2014. O ALCALDE Asdo.: Agustín Hernández Fernández de Rojas ANUNCIO Con data 23 de xullo de 2014, o Sr. alcalde ditou o seguinte decreto: “En virtude das facultades que me confire o artigo 124.4. ñ e 124.5 da Lei 7/85, reguladora das bases do Réxime Local, do 2 de abril, e demais normativa concordante, RESOLVO Delegar a competencia sancionadora das infraccións cometidas nas materias de Licenzas, Disciplina Urbanística, Vivenda, Rehabilitación, Planeamento, Xardíns, Servizos Municipais (auga, saneamento, lixo), Cemiterios, Brigada de Obras, Servizo de mantemento de pavillóns, colexios e garderías, Sanidade e Medio Ambiente, na concelleira delegada da Área de Desenvolvemento Urbano e Sostible, DONA TERESA GUTIÉRREZ LÓPEZ. A delegación de competencias comprenderá a facultade de resolver os recursos de reposición contra os actos ditados polo órgano delegado. Do presente decreto, que entrará en vigor o día de hoxe, darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” Santiago de Compostela, 23 de xullo de 2014. O ALCALDE ASDO.: AGUSTÍN HERNÁNDEZ FERNÁNDEZ DE ROJAS